ועדת הכספים, כנסת 25, פרוטוקול מספר 216, 2023-10-12 00:00

משה גפני: אחר הצוהריים טובים

משה גפני:  אני מתכבד לפתח את ישיבת ועדת הכספים

משה גפני:  ולא כמו כל הוועדות שפתחתי בתקופה האחרונה או בכלל בשנים האחרונות

משה גפני:  מצב שהוא בלתי מתקבל על הדעת

משה גפני:  הנביא אומר "על מה עשה השם ככה לארץ הזאת מה חרי האף הגדול הזה"

משה גפני:  דבר שאנחנו, בוודאי לא בני הדור שלנו, לא מכירים

משה גפני:  המציאות הזאת שרוצחים ושוחטים ילדים, אחד ליד השני, אמא ליד הבן שלה – מציאות של דברים שאף אחד מאתנו לא האמין שזה קיים רוע כזה גדול

משה גפני:  עוד יותר גרוע מדאעש

משה גפני:  כל כך הרבה, בסדרי גודל כאלה

משה גפני:  לנצל סיטואציה כזאת ולהרוג ולשחוט ולפגוע

משה גפני:  דבר שאי אפשר לתאר אותו

משה גפני:  אף אחד מאתנו לא נרגע מהעניין הזה ולא יכול להירגע

משה גפני:  המציאות הזאת היא מציאות שהיא בלתי מתקבלת על הדעת

משה גפני:  אבל מה שאנחנו ראינו בהיסטוריה של העם היהודי זה עוד יותר גרוע מכל מה שלמדנו, מכל מה שקראנו

משה גפני:  מציאות שהיא בלתי ניתנת לתיאור

משה גפני:       אני מבקש להקדים ולומר, לפני שאנחנו מתחילים את הדיון שהוא בעיקרו טכני

משה גפני:  יש לו גם משמעות, משמעות ציבורית ודיון שאנחנו נצטרך לקיים עליו עכשיו

משה גפני:  אני רוצה להגיד לחברים

משה גפני:  חלקם פנו אליי בנושאים שמטבע הדברים זה ברור שמבקשים לקיים את הדיונים האלה

משה גפני:  אני אומר לכם, כך נהגתי בעבר, ולא הייתה מציאות כזאת כמו שהיא עכשיו

משה גפני:  אבל אני לא מתכוון שבוועדה כאן אנחנו נרפה מהעניין הזה

משה גפני:  התפקיד של ועדת הכספים הוא תפקיד שמקבל עכשיו משמעות מאוד דרמטית, מאוד משמעותית, בכל הנושאים הכלכליים שעומדים על הפרק

משה גפני:  פנו אליי גם בנושא הזה של הפנייה למנהלי הבנקים, שיפסיקו את ההפחתה והריבית וההוצאות

משה גפני:  בוודאי לא לחיילים, לחיילי מילואים וארגונים שעוסקים זק"א וכדומה

משה גפני:  שעוסקים ונמצאים בחזית של המלחמה

משה גפני:  בזמן שהם נמצאים בחוץ והם מנהלים את כל הנושאים החמורים האלה שאנחנו רואים אותם

קטי קטרין שטרית: אם אתה מזכיר בנקים, אז גם נושא המשכנתאות

משה גפני: אני הולך להגיד את זה

משה גפני:  המציאות הזאת היא מציאות שהיא בלתי מתקבלת על הדעת

משה גפני:  אם אנחנו לוקחים זוג צעיר, זה מה שרציתי להגיד

משה גפני:  זוג צעיר שהבעל נמצא עכשיו בחזית, בחזית המלחמה

משה גפני:  הוא קיבל צו 8 או שהוא הלך בהתנדבות

משה גפני:  והוא בינתיים יש לו משכנתה, אז המשכנתה עולה

משה גפני:  הוא לא עובד

משה גפני:  הוא נמצא בצבא או נמצא בחזית

משה גפני:  או נמצא במקומות שבהם הוא מצא לנכון בהתנדבות להימצא

משה גפני:  ובינתיים המשכנתה עולה

משה גפני:  ואני פונה, ואני מתכוון לעשות את זה באופן מאוד רשמי מטעם הוועדה, מטעם חברי הוועדה

משה גפני:  מטעם כל הוועדה

משה גפני:  שיעצרו את התהליכים האלה

משה גפני:  שיעצרו לפרק זמן

משה גפני:  שכל עוד שהמלחמה נמשכת לעצור את התהליך הזה

משה גפני:       יש דברים שאנחנו נצטרך לדבר עליהם

משה גפני:  זה משהו שלא היה עד היום

משה גפני:  המציאות הזאת, שיש בעוטף עזה שכונות שלמות או ערים שלמות או קיבוצים שלמים, שהמציאות מה שאנחנו רואים מול העיניים זה שהמדינה צריכה להיכנס לזה, לשקם את הכול חזרה

משה גפני:  ואת זה צריך לעשות באמצעות הממשלה

משה גפני:  זה צריך להיות עם שר האוצר, ראש הממשלה ואחרים

משה גפני:  וצריך לעשות את זה

משה גפני:  אנחנו צריכים לעקוב אחרי הפעילות הזאת

משה גפני:  ככל שהפעילות הזאת תהיה מהר יותר כך אנשים יוכלו לחזור יותר מהר

משה גפני:       אותו דבר לגבי כל הנושאים האחרים, שחברים העלו לי

משה גפני:  אבל אני כבר דיברתי עם שר האוצר עוד לפני שהיו פניות

משה גפני:  אני אמרתי לו אנחנו הולכים לתקופה מאוד קשה

משה גפני:  אני מדבר עוד לפני זה, כשדיברתי איתו, לפני שקבענו את הישיבה

משה גפני:  אנחנו קבענו, האמת, ישיבה ביום שני ב-10:00 קבענו ישיבה על הנושאים הכלכליים

משה גפני:  תחילת המושב

משה גפני:  ואני דיברתי איתו כשיצאנו לפגרה שאני מבקש שבתחילת המושב תבוא ותיתן סקירה עם אנשי משרד האוצר

משה גפני:  ולצערי הרב שינינו את זה

משה גפני:  לא סקירה כלכלית ולא תוכנית כלכלית שנצטרך לעשות את זה, בעזרת השם, כשירווח, כשהכול יסתיים

משה גפני:  המלחמה תסתיים

משה גפני:  הכול יסתיים

משה גפני:  כבר אי אפשר בכלל להגיד

משה גפני:  יש כאלה שלעולם כבר לא יסתיים להם

משה גפני:       אבל המציאות הזאת שבה היינו צריכים לשנות את הנושא והוא הסכים

משה גפני:  אחרי שדיברנו באריכות על נושאים רבים שצריך לטפל בהם

משה גפני:  גם הפיצויים של לתת לאנשים, גם בפיצוי ישיר וגם פיצוי עקיף

משה גפני:  אני רוצה לשבח את רשות המיסים בעניין הזה שהיא פועלת ופועלת די מהר באופן יחסי

משה גפני:  אנחנו נצטרך לעקוב אחרי זה

נעמה לזימי: ה-1,000 שקלים זה מהר?     

משה גפני: מה?     

נעמה לזימי: משפחות שפונו אחרי תופת, 1,000 שקלים, זה פעילות מהירה?     

משה גפני: לא, אני - - -     

נעמה לזימי: אולי לשבח את רשות המיסים, לא את מי שנתן את הסכום המעליב הזה

משה גפני: אז שיבחתי את רשות המיסים

נעמה לזימי: אוקיי, בסדר

נעמה לזימי:  לא את הסכום המעליב, בוא נוסיף לזה עוד

משה גפני: אבל לא דיברתי על הסכום בכלל

משה גפני:  לא דיברתי על זה

משה גפני:  דיברתי על זה שרשות המיסים, אני עברתי פה כמה מבצעים וכמה מלחמות

משה גפני:  עברתי, כשהיו צריכים לעבור הרבה מאוד זמן עד שרשות המיסים נכנסה לעניין

משה גפני:  היום אני אומר יש מציאות שבה רשות המיסים ראויה לשבח מסוים

משה גפני:  אנחנו נראה, הדיון יתקיים

משה גפני:  אנחנו נראה מה המציאות שאיתה אנחנו צריכים להתמודד

משה גפני:  אבל אנחנו נתמודד עם המציאות הזאת

ולדימיר בליאק: שר האוצר יבוא כבר עם הפתרונות?     

משה גפני: אני לא יודע

משה גפני:  אני לא יודע

משה גפני:  אני דיברתי איתו על הבעיות

משה גפני:  אמרתי לו את מה שהוא צריך לעשות

משה גפני:  הוא גם יודע את מה שהוא צריך לעשות

משה גפני:  הוא לא חושב שהוא נמצא באיזה מן גן עדן של שוטים שהוא יכול להתעלם מזה

משה גפני:  אף אחד מאתנו לא יוכל להתעלם

משה גפני:  אנחנו כאן בוועדה, היות וזו הוועדה הכלכלית הגדולה של הכנסת – אנחנו לא נרפה מן העניין הזה בכל הנושאים שעומדים על הסדר

משה גפני:  אני, פנה אליי גם מי שהביא מהדרום, הוא הביא לבני ברק, הוא הביא משפחות רבות

משה גפני:  וקבל בפניי, הוא עושה את זה בהתנדבות, עם מכוניות שיש לו

משה גפני:  עם היכולות שהוא יכול לעשות

משה גפני:  יש הרבה מה לעשות, לצערי הרב

משה גפני:  יש הרבה מה לתקן

משה גפני:  ואנחנו צעד אחר צעד נלך עם הנושא הזה

משה גפני:  ואני מקווה, יהיה פה גם מנהל רשות המיסים החדש ביום שני, בעזרת השם, שי אהרונוביץ'

ולדימיר בליאק: חייב להיות

משה גפני: הוא יהיה

משה גפני:  בסדר

משה גפני:  דברים שחייבים לעשות וזה מתעכב

משה גפני:  הוא יהיה בישיבה הזאת

משה גפני:  גם הביטוח הלאומי יהיה וגם יהיה משרד החקלאות

משה גפני:  משרד החקלאות הוא אחד הנפגעים הגדולים

משה גפני:  החקלאים הם בבעיה וגם התעשיינים

משה גפני:  גם בעלי העסקים הבינוניים והקטנים שנמצאים במצב מאוד לא טוב לאחר מה שקרה

משה גפני:  ואת כל המערכות האלה, המסעדנים

משה גפני:  אני לצערי הרב חוזר עכשיו על מה שעשינו מתי שהיה את הקורונה

משה גפני:  עברנו יותר מידי הרבה בעיות

משה גפני:  ומה שיש עכשיו לא דומה בכלל למה שהיה קודם

משה גפני:  זה נורא ואיום

משה גפני:  ואני מקווה שהקדוש ברוך הוא יעזור, שנוכל להתמודד עם הבעיות האלה

משה גפני:  נורא ואיום

משה גפני:       יש כמה שביקשו הצעות לסדר

משה גפני:  בבקשה

עודד פורר: תודה

עודד פורר:  חה"כ גפני, תראה, אני צר לי, אני כמובן מצטרף לכל הדברים שלך

עודד פורר:  אני חושב שמה שקרה פה במדינת ישראל, מדינת ישראל לא תהיה אותה מדינה ביום שאחרי המלחמה הזאת

עודד פורר:  אנחנו עברנו פה משהו שאי אפשר להסביר אותו ואי אפשר לתאר אותו במילים

עודד פורר:       אבל אני חייב לומר לך, וזה לא אומר, אתה יודע, במלחמה אומרים שכשהתותחים רועמים המוזות שותקות

עודד פורר:  אנחנו לא, אין פה ביקורת עכשיו של קואליציה אופוזיציה

עודד פורר:  קצב הדברים חייב להיות אחר

עודד פורר:  חייב להיות אחר

עודד פורר:  אני לא מקבל את זה, בכל הכבוד, שהדיון שיתקיים כדי לעסוק בנושא, יהיה ביום שני

עודד פורר:  הדיון שיעסוק בנושא היה צריך להתקיים אתמול

עודד פורר:  אנחנו נמצאים ביום השישי ללחימה

עודד פורר:  אנחנו נמצאים ביום השישי ללחימה

עודד פורר:  יש מאות אלפי אנשים שגויסו בצו 8, שקפצו, עזבו את העסק שלהם, עזבו את הבית שלהם, עזבו את משלח ידם

עודד פורר:  עזבו הכול, כדי לסכן את נפשם למען ביטחונה של מדינת ישראל

עודד פורר:  לא היה אירוע כזה בעשורים האחרונים שאנחנו זוכרים, בסדר הגודל הזה, בקצב הזה וגם בהתגייסות הזאת

עודד פורר:  שצריך להוריד את הכובע בפני כל ההתגייסות הזאת

עודד פורר:  אין דבר כזה, לא ראו דבר כזה

עודד פורר:       התפקיד שלנו כמדינה, אם אנחנו רוצים לנצח את המלחמה הזאת, זה לתת למי שנמצא בחזית את השקט מהעורף

עודד פורר:  השקט הזה לא קיים כרגע

עודד פורר:  ההלוואות יורדות, המשכנתאות יורדות

עודד פורר:  העסקים צריכים לשלם ולהוציא משכורות

עודד פורר:  שכירים צריכים לקבל את המשכורת שלהם

עודד פורר:  זה מכל, הרי גלגלי שיניים שמשולבים אלה באלה

עודד פורר:  רצה הגורל והמדינה הזאת שחוותה את הקורונה כבר הקימה כמה וכמה מערכות שיודעות לתת את המענה הזה

עודד פורר:  אנחנו לא צריכים לעבוד על הטכניקה עכשיו

עודד פורר:  צרים להקים את השלטר מיד וגם לתת את הוודאות לאנשים האלה

עודד פורר:  חבר'ה, שבו בשקט, הכול יהיה בסדר

עודד פורר:  ימי חל"ת

עודד פורר:  יש עסקים שחייבים לתת ימי חל"ת

עודד פורר:  הם צריכים לדעת שזהו, יש להם ימי חל"ת, נגמר הסיפור

עודד פורר:  נגיד בנק ישראל והמפקח על הבנקים היו צריכים להגיד כבר עכשיו הוראה: כל מי שרוצה לדחות את המשכנתה שלושה עד שישה חודשים יש דחיית משכנתאות

עודד פורר:  בדיוק כמו שעשו בקורונה

עודד פורר:  קרן הלוואה לעסקים קטנים

עודד פורר:  לא לקחת מי שפנה לקרן ויש לו כבר הלוואה מהקרן להלוואות, הם לא יעשו, הם יעשו לו גרייס

עודד פורר:  ראיתי את ההודעה היום שיצאה

ולדימיר בליאק: שלושה חודשים

עודד פורר: חבר'ה, זו בדיחה

עודד פורר:  צריכה להיות היום קרן הלוואות ייעודית לטובת העניין הזה

עודד פורר:  ואני חייב להגיד גם מילה על מס רכוש

עודד פורר:  אנחנו כחברי כנסת מקבלים פניות גם על זה שמס רכוש לא מגיע לכל המקומות

עודד פורר:  ויש אנשים שמחכים ימים שאין להם בית ולא הגיעו אליהם

עודד פורר:  מכל מיני סיבות

עודד פורר:  יכול להיות שהן גם מוצדקות

עודד פורר:  הדיונים האלה צריכים להתקיים כאן יום יום, שעה שעה

עודד פורר:  בעיניי לחכות ליום שני עם הדיון הזה, אני חשבתי שהוא יתקיים היום

עודד פורר:  כבר היום הזה נגמר, מבחינתי הוא גם יכול להתקיים היום בלילה

עודד פורר:  לא יתקיים היום בלילה יש את מחר בבוקר

עודד פורר:  לא מחר בבוקר, יש יום ראשון

עודד פורר:  למה לחכות ליום שני?     

משה גפני: טוב

משה גפני:  אוקיי, תודה

משה גפני:  נעמה, בבקשה

נעמה לזימי: תודה

נעמה לזימי:  אני אחרי יום קשה

נעמה לזימי:  גם קברנו בן משפחה ואנחנו כבר ימים מסתובבים, מסתובבים בכל המקומות של המפונים

נעמה לזימי:  לאחר המקומות גם הגיע איתי עודד

נעמה לזימי:  ואני מתביישת

נעמה לזימי:  זה האסון הכי גדול שקרה למדינה הזאת מאז שהיא קמה

נעמה לזימי:  ולאנשים שעברו תופת אפילו לא מוסדר המלון לסופ"ש? אנחנו דבר ראשון ביקשנו את הדיון הזה כשהבנו מה קורה ומה תפקידנו הפרלמנטרי

נעמה לזימי:  ואני רוצה לומר לך גפני, התפקיד שלך זה לא להיות השליח של הממשלה פה ולתכלל את זה יחד עם שר האוצר

נעמה לזימי:  התפקיד שלך זה לפקח פרלמנטרית על מה שצריך לקרות

נעמה לזימי:  וזה שלא נקבעו כבר סדרי דיונים על כל נושא, לכל שבוע הבא

נעמה לזימי:  זה שלא היו דיונים עד עכשיו זה מחדל בעיניי

נעמה לזימי:  כי יש דברים שיכולנו לפתור

נעמה לזימי:  אני לא צריכה לשמוע מפונים בכפר המכביה ומפונים בים המלח ומפונים אחרים, שלא יודעים על הוודאות שלהם ועל זה שאין תזרים

נעמה לזימי:  זה לא סביר

נעמה לזימי:  זה לא סביר

נעמה לזימי:  היה צריך להיות דיון על עסקים קטנים, על משקים, כל משק החלב

נעמה לזימי:  אנחנו מטיחים כל הזמן האשמות בחקלאים, והנה, אנחנו מבינים את החשיבות של ביטחון המזון

נעמה לזימי:  משק החלב מוחזק שם

נעמה לזימי:  כרגע חיילי צה"ל עוזרים לתחזק אותו, כי הסיפור הזה הוא באמת באמת סיפור לאומי

נעמה לזימי:       מס רכוש – כלום

נעמה לזימי:  איך עדיין לא היו דיונים? יש מצב לחימה, נכנסים לפעולה

נעמה לזימי:  לא מחכים לאור ירוק מהממשלה

נעמה לזימי:  ממש ממש לא

נעמה לזימי:  היא לא מתפקדת

נעמה לזימי:  מערכות לא מתפקדות

נעמה לזימי:  אנחנו צריכים לתפקד, כפיקוח פרלמנטרי

נעמה לזימי:  רח"ל, מערך החירום הלאומי

נעמה לזימי:  לא קיים, קרס

נעמה לזימי:  אבל לא צריך להתחנן לאוצר לקבל את הכסף

נעמה לזימי:       אני רוצה לומר משהו, להיכנס לאלונקה זה לא להגיד למורות לוותר על הכסף שלהן ולא לעו"סיות

נעמה לזימי:  להיכנס לאלונקה זה להיכנס לאלונקה

נעמה לזימי:  זה המשרדים המיותרים עכשיו לקחת משם כספים

נעמה לזימי:  העברות תקציב שאנחנו עתרנו נגדם כי הם לא היו חוקיים, לא עושים עכשיו מהלך

נעמה לזימי:  לא, אני אגיד את הדברים הללו

נעמה לזימי:  בטח שאני אגיד את זה

משה גפני: את לא תגידי

נעמה לזימי: לא עושים מחטף כשיש מלחמה

נעמה לזימי:  דוקטרינת ההלם הזאת היא לא ראויה

נעמה לזימי:  היא לא ראויה

משה גפני: ובעבר הייתה מלחמה?     

נעמה לזימי: לא, לא, אנחנו הגשנו נגד זה - - -     

יצחק פינדרוס: בסדר, אז מה את רוצה?      

נעמה לזימי: אני אשלים את דבריי

נעמה לזימי:  ובזמן הזה - - -     

משה גפני: על זה, על זה הייתי מעדיף שלא נצטרך לנהל ויכוח

נעמה לזימי: בזמן הזה, בזמן הזה - - -     

משה גפני: אבל בסדר

נעמה לזימי: עושים רגע stop

נעמה לזימי:  אי אפשר להגיד, אי אפשר לתת מענק למפונה מעוטף עזה 1,000 שקלים ואת ההעברות האלה להעביר ככה

נעמה לזימי:  הדבר הזה, הדבר הזה לא יקרה

נעמה לזימי:  אני מעדיפה להגיד את זה כבר בדיון הראשון ולא לחכות באיזה שהוא נועם

נעמה לזימי:  אני מעדיפה להגיד את זה

נעמה לזימי:  את הפיקוח הפרלמנטרי שלנו כחברי הכנסת פה בוועדת הכספים אנחנו נעשה יום יום

נעמה לזימי:  ואני מצפה שעכשיו, אחרי שייגמר הדיון הזה, ייקבעו סדרת הדיונים ההכרחית

נעמה לזימי:  כל שבוע הבא, כל שעה בשעה

נעמה לזימי:  זה מה שאנחנו צריכים לעשות פה בנוסף להגעה להלוויות ולשבעות ולגיוס תרומות

נעמה לזימי:  ואני יודעת שגם אתם נערכים לדבר הזה

נעמה לזימי:  אבל כרגע אני מתביישת שזה הדיון היחידי ביום הזה, למרות פניות, למרות המצב הקשה של מפונים מהעוטף שלא יודעים לאן הם יהיו בסופ"ש

נעמה לזימי:  בושה

נעמה לזימי:  ולא נסתיר את הבושה הזאת

נעמה לזימי:  תודה

נעמה לזימי:       (היו"ר יצחק פינדרוס)     

יצחק פינדרוס: ולדימיר, בבקשה

ולדימיר בליאק: תודה רבה

ולדימיר בליאק:  אני מודה שבאמת קשה לי לדבר

ולדימיר בליאק:  אני עובר בימים האחרונים מלוויה ללוויה

ולדימיר בליאק:  מניחום אבלים לניחום אבלים

ולדימיר בליאק:  מבית מלון של מפונים לבית מלון אחר

ולדימיר בליאק:  מדבר עם אנשים

ולדימיר בליאק:  אתם יודעים? עד לפני שנה ישבה כאן חברתי, חברתנו, חה"כ לשעבר נירה שפק

ולדימיר בליאק:  ששרדה את הטווח בכפר עזה

ולדימיר בליאק:  וישבה בממ"ד עם משפחתה 18 שעות

ולדימיר בליאק:  18 שעות בממ"ד

ולדימיר בליאק:  אנחנו עוברים טרגדיה באמת בלתי נתפסת

ולדימיר בליאק:  וזה לא אני אמרתי, אבל יש תחושה שבטח בימים הראשונים המדינה נעלמה והמדינה קרסה וישראל נעלמה

ולדימיר בליאק:  ומי שנשאר זה ישראלים

ולדימיר בליאק:       אין לי ספק שאנחנו ננצח את המלחמה הזאת, וישראלים ינצחו את המלחמה הזאת

ולדימיר בליאק:  אבל גם לנו יש תקפיד

ולדימיר בליאק:  וטוב שאנחנו מתכנסים, וחבריי כבר אמרו, שלצערי הרב אנחנו מתכנסים באיחור של מספר ימים

ולדימיר בליאק:  אנחנו ועדה היום, יחד עם ועדת החוץ והביטחון, הכי חשובה בכנסת

ולדימיר בליאק:  בוודאי לאור הנסיבות

ולדימיר בליאק:  אני שרטטתי כאן בעיניי מספר משימות שלנו שאנחנו חייבים לעמוד בהן:     קודם כל מענק ששר האוצר הכריז עליו היום, הוא לא צריך לחול רק על המפונים על ידי פיקוד העורף, אלא גם על הניצולים שברחו

ולדימיר בליאק:  שבחרו ללא פיקוד העורף

ולדימיר בליאק:  אני כבר לא מדבר על הסכומים

ולדימיר בליאק:  הסכומים הם מצחיקים ואני בטוח שאנחנו, אנחנו, נתקן אותם

ולדימיר בליאק:  שכירים שלא עובדים

ולדימיר בליאק:  אנשים שיושבים היום בבית כי הילדים בבית

ולדימיר בליאק:  אנחנו חייבים לתת להם פתרון

ולדימיר בליאק:  ועודד, צודק, היו לנו פתרונות

ולדימיר בליאק:  בקורונה

ולדימיר בליאק:  אנחנו צריכים לדייק אותם, לשפר אותם, להימנע מטעויות שנעשו

ולדימיר בליאק:  ולהפעיל את המנגנון הזה מחדש כי הוא קיים

ולדימיר בליאק:  אנחנו כבר עשינו את זה

ולדימיר בליאק:  אתה עשית את זה

ולדימיר בליאק:       עצמאים

ולדימיר בליאק:  אני עברתי היום, אדוני היו"ר, הייתי בניחום אבלים בתל אביב

ולדימיר בליאק:  עברתי ברחוב דיזינגוף

ולדימיר בליאק:  הרחוב מת

ולדימיר בליאק:  עסקים לא עובדים וזה בתל אביב

ולדימיר בליאק:  אנחנו חייבים לתת בתחום העסקי הדבר אולי הכי חשוב זה ודאות

ולדימיר בליאק:  ואנחנו חייבים לתת ודאות היום לבעלי עסקים, לאותם עצמאיים, שמחזיקים את המשק והיום משותקים

ולדימיר בליאק:       נעמה דיברה כאן על בעיה של מפוני

ולדימיר בליאק:  יכול להיות שביום ראשון לא יהיה כסף והרבה בתי מלון יצטרכו לפנות

נעמה לזימי: הם גם אומרים את זה

ולדימיר בליאק: הם אומרים את זה

נעמה לזימי: מסעידים אותם כמה ימים

ולדימיר בליאק: ואני מבין שזה תקוע ברמה של החלטת ממשלה, של רח"ל

ולדימיר בליאק:  וצריך לקדם את זה ולאשר את המענק הזה

ולדימיר בליאק:       (היו"ר משה גפני)     

משה גפני: אוקיי

ולדימיר בליאק: בתי חולים: אני שלחתי לך מכתב לגבי בית חולים ברזילי שספג

ולדימיר בליאק:  מאז הוא ספג עוד פגיעה ישירה

ולדימיר בליאק:  ומדובר שם על 10-15 מיליון שקלים, שזה סכום מצחיק

ולדימיר בליאק:  וחייבים להעביר אותו, כי הם היום מטפלים במאות פצועים ועושים עבודת קודש

ולדימיר בליאק:  אני הייתי בברזילי, הייתי בסורוקה

ולדימיר בליאק:  מחר אני נוסע לאסותא אשדוד

ולדימיר בליאק:  אנשים, הצוותים הרפואיים, המנהלים, עושים באמת מעל ומעבר

ולדימיר בליאק:       בנקים: גם בשוטף, גם במשכנתאות, ההחלטה הזאת, הקול הזה חייב לצאת מכאן

ולדימיר בליאק:       החקלאים

ולדימיר בליאק:  והדבר האחרון, ונעמה נגעה בזה

ולדימיר בליאק:  אני קורא לכם, לקואליציה, כי זה תלוי בכם

ולדימיר בליאק:  במצב הזה, במצב שנוצר, בטרגדיה הנוראית הזאת, הדבר הכי נכון לעשות, ובאמת, אני אומר עכשיו דבר שהוא לא פוליטי

ולדימיר בליאק:  תעצרו את הביצוע של הסכמים קואליציוניים

ולדימיר בליאק:  תעצרו את זה עכשיו

ולדימיר בליאק:  את הכסף הזה חייב לחזור לקופת המדינה ולשמש את המדינה לצרכי מלחמה ולסיוע למאות אלפי אזרחים שחייבים את הסיוע עכשיו

ולדימיר בליאק:  תעצרו את ביצוע ההסכמים הקואליציוניים

ולדימיר בליאק:  אתם יכולים לעשות את זה

ולדימיר בליאק:  אתם יכולים לחזור לזה רגע אחרי שננצח

משה גפני: אוקיי

ולדימיר בליאק: והדבר האחרון שאני רוצה לומר, אדוני היו"ר

ולדימיר בליאק:  הוועדה הזאת מהיום היא חייבת להתכנס כל יום

ולדימיר בליאק:  יש לנו ריבוי של משימות ויש לנו מיליוני ישראלים שמחכים לסיוע

ולדימיר בליאק:  אנחנו חייבים לעבוד כל יום עד שנמצא פתרונות

ולדימיר בליאק:  יש לנו המון עבודה ויגיעו לפה תקנות וזה בדרך כלל לוקח לא מעט זמן לתקן אותן ולדייק אותן

ולדימיר בליאק:  אנחנו חייבים לעבוד כל יום

ולדימיר בליאק:  תודה רבה

משה גפני: תודה רבה

משה גפני:  קטי, את ביקשת? לא

משה גפני:  שרן

משה גפני:  אגב, אני לא, אני לא מתייחס לעניין של, לעניין הזה של הכספים הקואליציוניים

משה גפני:  יש לי עוד כמה רעיונות איזה כסף צריך להחזיר כדי שיהיה כסף למפונים

משה גפני:  אני לא מתכוון להיכנס לוויכוח הזה

משה גפני:  אני דווקא יחד - - -     

ולדימיר בליאק: כל רעיון שיש לך אני בעד

משה גפני: יחד עם רבים מחבריי, רבים, לא רבים, אבל הם חלק מחבריי

משה גפני:  נלחמתי על זה שתהיה ממשלת חירום

משה גפני:  אני גם עכשיו מנסה להרחיב את זה

משה גפני:  אני עושה כל מאמץ

משה גפני:  אני חושב שהדבר הנכון ביותר לעשות, אנחנו כנבחרי ציבור, זה לדאוג לכך שתהיה ממשלת חירום

משה גפני:  אני שמח שבסופו של דבר "המחנה הממלכתי" ושבני גנץ נכנס

משה גפני:  אני מאוד הייתי שמח אם גם יאיר לפיד נכנס

ולדימיר בליאק: אבל אני חייב להגיד לך משפט בהקשר הזה

ולדימיר בליאק:  אני אומר לך עכשיו כמרכז הקואליציה בוועדה, אני מתגייס באופן מלא

ולדימיר בליאק:  יחד אתכם

ולדימיר בליאק:  מרכז אופוזיציה, סליחה

ולדימיר בליאק:  אני מתגייס באופן מלא

ולדימיר בליאק:  באופן מלא אני איתך, אני איתך

ולדימיר בליאק:  בכל דבר כדי לסייע לאזרחים

ולדימיר בליאק:  אין פה בכלל הבדלים

משה גפני: אני לא נכנס לוויכוח

משה גפני:  אבל אתם שולחים אליי מכתב

משה גפני:  אני רואה את זה בעיתונים עוד לפני שאני רואה את המכתבים עצמם

ולדימיר בליאק: לא נכון

ולדימיר בליאק:  אף פעם לא עשיתי את זה

משה גפני: לא, בסדר

משה גפני:  הכול בסדר

נעמה לזימי: איזה מכתב?     

קטי קטרין שטרית: אני אגיד לך, אדוני יושב הראש

קטי קטרין שטרית:  אני אגיד לך משהו אדוני יושב הראש

קטי קטרין שטרית:  הלוואי ולא היה פה צילום והלוואי ולא היו מצלמים

קטי קטרין שטרית:  הקמנו, חברי הכנסת, 107 חברי כנסת קבוצות של חמ"ל

קטי קטרין שטרית:  אנחנו מטפלים באזרחים ומנהלים שם דיונים

משה גפני: צריך לעשות את הדברים

קטי קטרין שטרית: כל כך מתורבתים

קטי קטרין שטרית:  אפס פוליטיקה

קטי קטרין שטרית:  אפס פוליטיקה, רק עשייה

עודד פורר: מה פוליטיקה בלדרוש דיון?      

קטי קטרין שטרית: לא, לא, לא על זה אני מדברת

עודד פורר: מה קרה? ביקשנו שיהיה דיון היום

קטי קטרין שטרית: לא על זה אני מדברת, לא זה

קטי קטרין שטרית:  כל מה שאמרת נכון

עודד פורר: זה פוליטיקה? אסור להגיד, אסור לי להגיד שום דבר? אסור לי להגיד מה צריך לעשות?     

משה גפני: מותר, מותר

קטי קטרין שטרית: לא, לא

עודד פורר: אסור לי להגיש שנקבע דיון היום?     

קטי קטרין שטרית: לא, הצעות ייעול

עודד פורר: שומו שמיים, אסור להגיד

קטי קטרין שטרית: עודד, לא הבנת אותי

קטי קטרין שטרית:  אמרתי, אני אהבתי את מה שאמר בליאק עכשיו

קטי קטרין שטרית:  משימות, תנו לנו משימות

קטי קטרין שטרית:  זה מה שאני מצפה בעת הזו

משה גפני: אבל למה אתה צריך להעביר את זה לדה מרקר לפני שאני ראיתי את זה?     

עודד פורר: לא העברתי את זה לדה מרקר

עודד פורר:  מה זה דה מרקר?     

משה גפני: לא חשוב

משה גפני:  זה בסדר

ולדימיר בליאק: רצית שהוא יעביר ליתד נאמן?     

משה גפני: עדיף לי יתד נאמן אם כבר

ולדימיר בליאק: המודיע

משה גפני: לא חשוב

משה גפני:  שרן, בבקשה

משה גפני:  אני לא מגיב על הדברים האלה

משה גפני:  אני באמת נכנס לתוך העניין

משה גפני:  כמו שנכנסתי בעבר, אני גם עכשיו יום אחרי האסון כבר התחלתי לדבר גם עם הפקידות וגם עם השרים שנוגעים בדבר

משה גפני:  ואני לא מתכוון להרפות מזה ואני מקבל את העמדה שלכם

משה גפני:  נעבוד לגופו

קטי קטרין שטרית: נכון

קטי קטרין שטרית:  מה שהוא אומר לפני שזה בכלל יגיע למצב

קטי קטרין שטרית:  עברנו את זה בקורונה

קטי קטרין שטרית:  שלוש שנים התעסקנו בזה

משה גפני: שרן השכל, בבקשה

משה גפני:  אם אפשר בקצרה, אני רוצה להספיק

שרן השכל: אין בעיה

שרן השכל:  זה בקצרה

שרן השכל:  אני חושבת שנאמרו פה הרבה מאוד דברים

שרן השכל:  וכמו שאתה אמרת, אדוני היו"ר, אנחנו מתגייסים במאה אחוז כל דבר שצריך לטובת ניצחון במלחמה הזאת ועל מנת לתת חוסן לאזרחי ישראל, שכל כך זקוקים לו כרגע

שרן השכל:       יש המון דברים שאנחנו יכולים לדבר עליהם, על מה היה עד עכשיו ואיזה כשלים ומה היה צריך לעשות

משה גפני: לא עכשיו

שרן השכל: אנחנו צריכים עכשיו להסתכל קדימה

שרן השכל:  אנחנו, יושבים מולנו אנשי אוצר, אנשי רשות המיסים

שרן השכל:  אזרחי ישראל לפני הכול

שרן השכל:  אין לי ספק שגם בני המשפחה שלכם והחברים שלכם ספגו מכה קשה

שרן השכל:  כולנו ביחד, גם חברי הכנסת וגם המשרדים

שרן השכל:  אני יודעת שגם אתם רוצים לעשות את הדברים במהירות, בזריזות, כדי לתת את החוסן הזה לאזרחי ישראל

משה גפני: כן

משה גפני:  אבל אלו שנמצאים פה עכשיו זה לא אותם אלה שיהיו בתחילת שבוע הבא

שרן השכל: בסדר

משה גפני: אלה מדברים על ערבות

משה גפני:  שזה גם כן חלק מנושאי המלחמה

שרן השכל: בסדר

שרן השכל:  גם אנשי האוצר שנמצאים פה מסביב והם שומעים אותנו ועוקרים אחרי זה

שרן השכל:  וחשוב שהם גם ידעו, משום שגם נשמעו כל מיני טענות על גרירת רגליים ולא מאפשרים והכול

שרן השכל:  אוקיי

שרן השכל:  אז יש לנו עכשיו כחברי כנסת מסר אחד: תגידו לנו איפה הדברים תקועים

שרן השכל:  אנחנו ביחד נשחרר את הבירוקרטיה

שרן השכל:  אנחנו במצב חירום

שרן השכל:  כולם מבינים את זה, כולנו מגויסים ורתומים

שרן השכל:  כל בעיה שיש לכם, איזה שהוא מעצור בתוך הצינור כדי להביא את הדברים ליעד שלהם, תציפו כאן בוועדה

משה גפני: אנחנו לוקחים את זה על עצמנו

שרן השכל: בגלל זה, אדוני יושב הראש, הדיונים פה הם כל כך חשובים

שרן השכל:  כי הדברים שנתקעים שם לפעמים פה בוועדה הדברים מתחברים ביחד ואנחנו יכולים לסייע להם לשחרר את הצינור הזה

שרן השכל:  ובגלל זה זה נכון

שרן השכל:  אנחנו צריכים לשבת פה מבוקר ועד לילה, לוודא שהדברים מתנהלים כמו שצריך ועוברים כמו שצריך לאזרחים, ליחידות בשטח

שרן השכל:  לצבא

שרן השכל:  לכיתות כוננות

שרן השכל:  ברמה של מזרנים למילואימניקים, גם

שרן השכל:  איפה שצריך לשחרר, איפה שצריך תקציבים גם ממשרדים אחרים, אנחנו צריכים להתגייס ביחד ולעשות את זה

משה גפני: תודה רבה

משה גפני:  חמד עמאר ואחרי זה קטי שטרית

חמד עמאר: קודם כל אני רוצה להשתתף בצערם של כל המשפחות שאיבדו את היקרים שלהם

חמד עמאר:  ולאחל לפצועים החלמה מהירה וחזרת כל החטופים והשבויים הביתה

חמד עמאר:  זה הדבר החשוב

חמד עמאר:       אני חושב, אין לי זמן לפוליטיקה עכשיו

חמד עמאר:  אין לי זמן לשלטון הפקידים

חמד עמאר:  אנחנו כאן הכנסת

עודד פורר: בדיוק

חמד עמאר: אנחנו צריכים לשלוט כאן בעניינים

חמד עמאר:  אסור לנו להגיע למצב שאנחנו נשלטים, לא על ידי הממשלה ולא על ידי הפקידות

חמד עמאר:  אנחנו צריכים לקבוע את סדר היום

חמד עמאר:  אנחנו נמצאים בשטח

חמד עמאר:  אנחנו רואים מה קורה היום

חמד עמאר:  אני יודע מה זה משפחה שהתפנתה וצריכה לשלם ב-1 לחודש משכנתה והיא לא יכולה לשלם

חמד עמאר:  אני יודע מה זה משפחה שהתפנתה וצריכה לשלם שכירות ואין לה את הכסף לשלם שכירות

חמד עמאר:  אנחנו יודעים מה זה עסק שאין לו שום הכנסה והוא צריך לשלם את הכול

חמד עמאר:  אנחנו צריכים לעשות את העבודה שלנו ככנסת

חמד עמאר:  זה מה שאני רוצה להגיד

חמד עמאר:  ואני אומר ל, אנחנו אם נצטרך לעבוד 24 שעות, נעבוד 24 שעות

חמד עמאר:  אם נצטרך להגיע כל יום לכנסת, נגיע כל יום לכנסת

חמד עמאר:  ואני מציע להקדים את כל הדיונים ליום ראשון

חמד עמאר:  ביום ראשון להתחיל לעבוד, נסגור את הכנסת ביום חמישי וביום שישי

חמד עמאר:  אסור לנו לתת לאזרח אחד במדינת ישראל, ראינו את מדינת ישראל היפה

חמד עמאר:  ראינו את הגיוס של האזרחים

חמד עמאר:  אני שלשום הייתי בדרום וראיתי את ההתגייסות של החיילים

חמד עמאר:  ראיתי התגייסות של המילואימניקים

חמד עמאר:  אנחנו בעודף

חמד עמאר:  אם ביקשנו לגייס 1,000 התגייסו 2,000

חמד עמאר:  כל אזרחי מדינת ישראל התגייסו

חמד עמאר:  אנחנו ככנסת חייבים להתגייס

משה גפני: אוקיי

משה גפני:  תודה רבה חמד

משה גפני:  קטי

קטי קטרין שטרית: אני חוזרת על מה שאמרתי

קטי קטרין שטרית:  אנחנו, חברי הכנסת הקימו חמ"ל

קטי קטרין שטרית:  אחד יושב ברמת גן, השני יושב פה בכנסת, עם מתנדבים, עוזרי היועצים

משה גפני: רק רגע, סליחה

משה גפני:  יעקב, את הנושא אני גם רציתי להגיד לו, הנושא של הבנקים

משה גפני:  אני מבקש שייצאו

משה גפני:  החברים מבקשים

משה גפני:  אנחנו דורשים ואני הולך לדבר עם מנהלי הבנקים

משה גפני:  בסדר? סליחה

קטי קטרין שטרית: ועבודה כזו אני לא חושבת שאי פעם הייתה בהיסטוריה ב-75 שנה של המדינה הזאת שהיא קיימת

קטי קטרין שטרית:  ראית חרדים עם חילונים, ימין עם שמאל

קטי קטרין שטרית:  ראית חברי כנסת שמתחבקים

קטי קטרין שטרית:  חברי כנסת היום מחליפים את כל הפונקציות החסרות

קטי קטרין שטרית:  הולכים להלוויות, לניחומים אבלים

קטי קטרין שטרית:  דואגים ממזרן לגופיות ואנחנו באמת עובדים

קטי קטרין שטרית:  מיום ראשון לא הפסקנו אפילו לדקה אחת

קטי קטרין שטרית:  אתה יכול לראות זומים ודברים שנעשים אפילו ב-2:00 ו-3:00 לפנות בוקר

קטי קטרין שטרית:       הדבר היחידי שנתקלנו בו, והוא היחידי, אבל הוא כל כך כואב, זה הנושא הזה שיש יהודים טובים ונהדרים, בכל רחבי העולם, שמבקשים לתרום

קטי קטרין שטרית:  ועד לרגע זה אנחנו לא מצליחים לפתור את הבעיה

קטי קטרין שטרית:  אנחנו פשוט לא מצליחים

קטי קטרין שטרית:  משרד האוצר כבר הוציא נוהל של תרומות, אבל אין מי שמקבל אותן

קטי קטרין שטרית:  מתגייסים ועושים

קטי קטרין שטרית:  ויש לי אחיינית שגרה בקנדה

קטי קטרין שטרית:  הם כבר התגייסו וישבו ואספו

משה גפני: לא, לא הבנתי

קטי קטרין שטרית: לאן מעבירים את הכסף?      

מיכל שיר סגמן: אנחנו מבקשים מהתורמים כבר לשלם ישירות לספקים

מיכל שיר סגמן:  שזה לא יעבור דרך אף אחד ושום דבר

מיכל שיר סגמן:  קח את הכסף, הנה הטלפון של הספק

מיכל שיר סגמן:  משה, מדרום תל אביב, שלח לו כסף

מיכל שיר סגמן:  ישלח את הגופיות

מיכל שיר סגמן:  זו הסיטואציה בימים האחרונים

קטי קטרין שטרית: זה פשוט לא נורמלי

מיכל שיר סגמן: וזה לא נורמלי

קטי קטרין שטרית: שיקימו, כמו שעשו מנהלת קורונה, שיקימו מנהלת

קטי קטרין שטרית:  תראה, קודם כל, זאת לא בושה

קטי קטרין שטרית:  זאת לא בושה

קטי קטרין שטרית:  הרבה יהודים רואים בזה שהם תורמים סוג של מצווה

קטי קטרין שטרית:  מצווה

קטי קטרין שטרית:  עזוב, בוא נתחיל מהלכה, זו מצווה עד למצב של חסד

קטי קטרין שטרית:  יש אנשים שזה עושה להם טוב, הם לא יודעים איך להתגייס לכל הנושא הזה

קטי קטרין שטרית:  והם אומרים אם אני אתרום אני ארגיש שנטלתי חלק במאמץ הממלכתי, המלחמתי הזה

קטי קטרין שטרית:       תשמעו, אני חסרת אונים

קטי קטרין שטרית:  מצד אחד יש לי מזרנים, מצד אחד יש אפודים

קטי קטרין שטרית:  אני, שהייתי מורה חיילת, מה, הדבר היחידי שהייתי בחיי זה להיכנס לכיתה

קטי קטרין שטרית:  זה היה השירות הצבאי שלי

קטי קטרין שטרית:  אני היום מומחית לאפודים

קטי קטרין שטרית:  תעשה לי מבחן

קטי קטרין שטרית:  אני יודע מה זה אפוד א3, א4

קטי קטרין שטרית:  אני הכול יודעת

עודד פורר: ועדיין לא פתרנו את הבעיה שנוכל להביא לפה אפודים

ולדימיר בליאק: אי אפשר

ולדימיר בליאק:  חבר'ה, לא, ממש לא

קטי קטרין שטרית: ואני אומרת את הדבר הבא: קודם כל תקלטו את האפודים

קטי קטרין שטרית:  קודם כל תפתחו את כל המחסנים האפשריים

קטי קטרין שטרית:  תקלטו את האפודים

קטי קטרין שטרית:  אחר כך תמיינו אותם, מה לצבא, מה לאזרחים

קטי קטרין שטרית:  יש כיתות כוננות

קטי קטרין שטרית:  יש ערים מעורבות

קטי קטרין שטרית:  יש הרבה מה לעשות

קטי קטרין שטרית:  ואמרתי כך: אם האפודים שלא הולכים לצבא או לכיתות, אני קטי שטרית אבוא עם פח ואשרוף את מה שמיותר

קטי קטרין שטרית:  אבל ריבונו של עולם, תפתחו

קטי קטרין שטרית:  תנו לשערים של המדינה הזאת להיפתח

קטי קטרין שטרית:  יש מטוסים שחזרו בחזרה

קטי קטרין שטרית:  למה בירוקרטיה? כמה בירוקרטיה יכולה להיות? וזה לא תלוי לא בממשלה, לא בכנסת, לא בכלום

קטי קטרין שטרית:  בפקידות שתתחיל לעשות את העבודה שלה

ולדימיר בליאק: אמרתי את זה - - -     

משה גפני: תודה רבה

משה גפני:  דיבר איתי החשב הכללי

משה גפני:  אני העברתי לכם גם את המכתב שלו

משה גפני:  הוא אומר שהיות ואנחנו היום מדינה שהיא נמצאת תחת איום של טילים אין, הביטוח מסתיים

משה גפני:  הוא אמר לי עד שבת

משה גפני:  אבל לא משנה

משה גפני:  המציאות תהיה שלא יטוסו יותר, מכיוון שלא יהיו חברות תעופה שיסכימו לטוס מבלי שיש להן את הביטוח

משה גפני:       כדי לפתור את הבעיה הזאת צריך ערבות מדינה

משה גפני:  ערבות מדינה שהיא מכסה את הביטוח של אותם מטוסים

משה גפני:  אני ראיתי בעניין הזה דחוף מאוד

משה גפני:  אני רציתי לעשות ישיבה

ולדימיר בליאק: עברנו את זה לפני שנה וחצי, בתחילת המלחמה בין רוסיה לאוקראינה

משה גפני: נכון

משה גפני:  אני עשיתי את זה, לא אני, אנחנו עשינו את זה כמה פעמים כאן

משה גפני:  ואני כנראה אמרתי, אני לא זוכר בדיוק

ולדימיר בליאק: אני פשוט הייתי פה

שלומי עם שלם: אנחנו מצטערים וגאים להיות פה

שלומי עם שלם:  מצטערים כי כל פעם זה קורה וגאים שאנחנו כאן ממשיכים לטוס

משה גפני: על כל פנים, ואז הרי למעשה אנחנו נמצאים עדיין בפגרה, עד כמה שזה עצוב ומצחיק

משה גפני:  אז אני אמרתי בסדר, אם זה שאלה של פיקוח נפש אני אעשה ישיבה למחרת

משה גפני:  אבל הוא בדק עוד פעם והתברר שיש ביטוח עד שבת

משה גפני:  ומכיוון שיש ביטוח עד שבת, מה?      

ולדימיר בליאק: לא, הסתכלת עליי

יצחק פינדרוס: הרב גפני, אני יכול לשאול רק שאלה על הדבר הזה?     

משה גפני: רק להשלים

יצחק פינדרוס: לא, על זה, על זה אני רוצה לשאול

משה גפני: רק להשלים

משה גפני:  אתה יכול לשאול

משה גפני:  אני לא, אז אמרתי אם כך, אז אנחנו עושים ישיבה ביום חמישי

משה גפני:  זאת אומרת, בכל אופן לא לשבור את כל הכללים שקיימים כאן, בגלל שהיה צריך לחכות ארבעה ימים

משה גפני:  חיכינו יומיים

משה גפני:  ובנתיים התברר שזה גם היה לטובה, כיוון שלא היה בחברות התעופה שעליהן דובר, לא דובר על חברה שמסיעה מטענים

משה גפני:  ולכן החשב הכללי שינה את הבקשה ח-5 מיליארד ל-6 מיליארד

משה גפני:  תכף יסבירו מי שצריך להסביר את הנושא

משה גפני:  כדי לכסות גם את חברת המטענים

משה גפני:  ואני רוצה לדעת מי מציג את הבקשה?     

יצחק פינדרוס: הרב גפני אני רוצה לשאול שאלה לפני שמציגים רק

משה גפני: אה, כן, בבקשה

יצחק פינדרוס: אני ראיתי פשוט בבקשה שמדברים רק על חברות ישראליות

יצחק פינדרוס:  האם יש סיבה מהותית חוקית שאנחנו לא מבטחים חברות זרות שמגיעות לארץ?      

משה גפני: תכף נשמע

משה גפני:  כן, אני גם רוצה לדעת

יצחק פינדרוס: כי זה יוצר הרי פקק למי

משה גפני: כן

משה גפני:  בכלל, כל העניין הזה שצריך עכשיו לחכות

משה גפני:  אני הייתי צריך להיות מעורב, ועוד לפני שהתעוררה הבעיה הזאת של להביא אנשים שנמצאים בארצות הברית או נמצאים בכלל בחו"ל, להביא אותם לכאן

משה גפני:  חלקם מגויסים עם צו 8, חלקם היו עיתונאים

משה גפני:  שאני הייתי צריך לבקש שיטיסו אותם, שיעשו מציאות שבה, אגב, זה גם דבר מאוד מעניין

משה גפני:  שכל העולם רואה איך שהישראלים כולם רוצים לחזור

משה גפני:  הרי יש תמונות שפה זה נורא ואיום, וכולם רוצים לחזור

משה גפני:  מבקשים פרוטקציות שייתנו להם מקום במטוס

משה גפני:  יש פה שאלה גם לגבי הנושא של החברות הפרטיות

משה גפני:  אבל אני קודם מבקש, את רצית להגיד משהו?      

חוה אתי עטייה: גם לגבי ספקי הדלקים, גם קיבלנו מחברת דור אלון

חוה אתי עטייה:  גם צריך

משה גפני: כן, אז תכף נשמע את זה

משה גפני:  הם דיברו איתי

משה גפני:  אני, תכף נשמע אותם

משה גפני:  ואחרי זה נראה, אני אגיד לך מה שאמרתי למנכ"ל שלהם

משה גפני:  שחר בן צבי?     

שחר בן צבי: נעים מאוד

שחר בן צבי:  שומעים אותי? שלום

משה גפני: ישמעו אותך אם תקרבי את המיקרופון ואל תיגעי בו ודברי בקול

משה גפני:  שם ותפקיד

שחר בן צבי: שחר בן צבי, הממונה על ערבויות מדינה באגף החשב הכללי במשרד האוצר

שחר בן צבי:  תודה רבה על ההתגייסות המהירה

שחר בן צבי:  תודה רבה לכולם ולכל מי שהגיע לכאן

שחר בן צבי:       אנחנו כאן בנושא דחוף, חשוב, בעצם להמשיך את רצף הטיסות של מדינת ישראל, לשמור את השמיים פתוחים

שחר בן צבי:  לאפשר לאנשים להמשיך לצאת ולהיכנס ממדינת ישראל

שחר בן צבי:  אתה צודק, כבוד היו"ר, שבהחלט היה איזה שהוא משהו, פן חיובי בעצם בזה שהצלחנו לאסוף את כל הנתונים

שחר בן צבי:  קיימת חברה נוספת, חברה ישראלית שנקראת צ'אלנג', או בשמה המקוצר קל

שחר בן צבי:  זה חברה שמסיעה מטען, תרופות

שחר בן צבי:  בעצם מטען שהוא חיוני בעת הנוכחית

שחר בן צבי:  היא החברה הישראלית היחידה שעושה את זה, ולכן הכללנו אותה בתוך מסגרת הערבות

שחר בן צבי:       לגבי השאלה על חברות זרות, אז אני גם אסביר

שחר בן צבי:  אל-על, ישראייר, ארקיע, אלה למעשה חברות התעופה הישראליות שטסות

שחר בן צבי:  מקום ההתאגדות שלהם, מקום המטוסים שלהם הוא כאן

שחר בן צבי:  כל יתר החברות בעולם טסות כל אחד מהמדינה שלה

שחר בן צבי:  מה שקרה שבעצם חברות הביטוח החריגו את מדינת ישראל כאזור גיאוגרפי מהפוליסה שלהם

משה גפני: רגע, לפני שאת ממשיכה

משה גפני:  יש לי חברת תעופה פרטית

משה גפני:  אני טס מבלגיה לישראל

משה גפני:  אני מבקש לטוס גם עכשיו, אבל אני צריך להגיע לכאן, שכאן יש סכנת טילים

משה גפני:  יש לי ביטוח? אני לא בבלגיה ואין לי חברה

משה גפני:  אני אבל רוצה לדעת, השאלה של חה"כ פינדרוס

משה גפני:  מה שכולם שואלים, למה דווקא ישראלים? למה אין לנו מחויבות כלפי כל אותם נוסעים שנוסעים גם בחברות זרות, אבל מגיעים לפה

שחר בן צבי: בסדר גמור

שחר בן צבי:  שנייה, אז אני רק אגיד, יש פה, יש ארבע חברות תעופה ישראליות

שחר בן צבי:  יש פה נציגות רק של אל-על, אבל חשוב לי להגיד שהסיוע יינתן באופן שווה לכל החברות

שחר בן צבי:  ואני אתן ליורם מחברת אל-על שהוא אחראי על תחום הביטוח להסביר

משה גפני: לא, רגע, רגע

משה גפני:  לי צריך להסביר לאט, אחרת אני

שחר בן צבי: סליחה, גם דיברתי מהר, כן

משה גפני: לא, לא, טוב שאת מדברת מהר

משה גפני:  לא זאת השאלה שלי

משה גפני:  שאל-על יסבירו, בוודאי ניתן להם והכול בסדר

משה גפני:  החברות ישראליות ברור למה זה עומד על סדר היום

משה גפני:  התוספת של החברה של מטענים, שאני מתאר לעצמי גם בתקופה הזאת, שהמטענים זה גם יש לזה חשיבות רבה

משה גפני:  גם זה אני מבין

משה גפני:  אני שואל למה לא החברות הזרות שטסות לארץ ומביאות נוסעים? מה איתן?     

שחר בן צבי: אז בעצם ההודעה שקיבלו חברות התעופה הישראליות הוא תקף לכל החברות בעולם

שחר בן צבי:  זאת אומרת, אין הבדל

שחר בן צבי:  ההבדל היחידי - - -     

יצחק פינדרוס: את לא עונה על השאלה

יורם חטב: לא הכיסוי הוא לכולם

יורם חטב:  ההודעות על הכוונה לבטל

יצחק פינדרוס: שנייה

קריאה: השאלה אם נניח חברת יונייטד הייתה רוצה לטוס לכאן, אתם יכולים לתת להם את זה גם?     

יצחק פינדרוס: לופטהנזה לצורך העניין או טורקיש אייר רוצים לטוס לארץ, חברות הביטוח מודיעות להן אל תטוסו כי זה מקום מסוכן

יצחק פינדרוס:  השאלה מה אנחנו כמדינה, לא מה אל-על, מה אנחנו כמדינה - - -  

קטי קטרין שטרית: ביטלו את כל הטיסות, זו הטענה

יצחק פינדרוס: - - - יכולים לעשות בשביל להבטיח שטורקיש אייר, לצורך העניין, תוכל להמשיך לטוס לישראל

יצחק פינדרוס:  ובכוונה אמרתי טורקיש אייר וייז שלא יחשבו שזו חברה שאני מנסה לקדם

משה גפני: בסדר

משה גפני:  גב' שחר, מי מייצג את אל-על?      

שחר בן צבי: יורם, יורם

חמד עמאר: השאלה לא, לפני שידבר אל-על

חמד עמאר:  יש בקשה של חברות זרות לטוס לכאן?     

שחר בן צבי: לא

חמד עמאר: כי כל החברות הזרות - - -     

יצחק פינדרוס: למה שהם יסכימו? כי אין להם ביטוח

יצחק פינדרוס:  ברור שלא יסכימו

חמד עמאר: אם ניתן ביטוח הם יחזרו לטוס לכאן?     

שבתאי דון-יחיא: אדוני, אני מרשות תעופה אזרחית

שבתאי דון-יחיא:  אני אענה לך על השאלה

שבתאי דון-יחיא:  ישי דון יחיא, ראש אגף כלכלה וקשרי תעופה, רשות תעופה אזרחית

שבתאי דון-יחיא:       חברות תעופה זרות באופן הדרגתי, אם אנחנו מסתכלים מיום ראשון ועד היום, הולכות ונשמטות מלוח הטיסות

שבתאי דון-יחיא:  הסיבות הן מגוונות

שבתאי דון-יחיא:  זה לא רק עניין של ביטוח

שבתאי דון-יחיא:  יש עדיין חברות שעדיין פעילות, שעדיין טסות

שבתאי דון-יחיא:  אבל זה לא רק, זה לא שאם היינו מוסיפים להם ביטוח

שבתאי דון-יחיא:  השאלה למה לא לאפשר ביטוח גם לחברות זרות זו שאלה שעמיתתי מהחשב הכללי צריכה לענות

שבתאי דון-יחיא:  אני חושב שאני יודע את התשובה, אבל אני מעדיף שהיא תענה

שבתאי דון-יחיא:  אבל חשוב לי להדגיש שהחברות האלה לא רוצות לטוס לפה, החברות הזרות

שבתאי דון-יחיא:  מסוכן

משה גפני: עם כל הכבוד לנאום הכבד הזה, אני הגדול, הרציני, ואתה מנסח את זה מאוד יפה

משה גפני:  אותנו, חברי הכנסת, מעניין שהמדינה תעשה הכול שאם חברה רוצה לטוס לכאן שהיא תוכל לטוס

משה גפני:  זה מה שמעניין אותנו

ולדימיר בליאק: בדיוק, זה מה שמעניין

משה גפני: מה התשובה?      

יורם חטב: אני יכול לנסות להשיב לשאלה של החברות הזרות

יורם חטב:  למרות שאני אל-על ומדבר רק בשם אל-על

משה גפני: לא, אני, בסדר, אני אתן לאל-על

יורם חטב: אני אסבר לכם את האוזן

יורם חטב:  לא, אני אדבר חברה זרה

יורם חטב:  שני סיכונים: אחד זה להגיע לפה, מה שהטייס שומע והוא ה-PIC, pilot in command, הוא יחליט אם הוא נוחת פה או לא

משה גפני: אבל אין לו ביטוח

יורם חטב: רגע

יורם חטב:  והדבר השני זה ביטוח

יורם חטב:  הודעת המבטחים הגיעה בשבת בערב

יורם חטב:  שבת הזו

יורם חטב:  זאת אומרת שעדיין היום הוא יכול לטוס

יורם חטב:  וכל אלה שלא טסים נכון להיום זה בגלל הסיבה הראשונה

משה גפני: אבל אנחנו מדברים על שבוע הבא

משה גפני:  בשבוע הבא הוא רוצה לטוס

שלומי עם שלם: אני אתן דוגמה שאולי תבינו

משה גפני: רגע, רגע, לא, לא

שלומי עם שלם: ברשותך אדוני, זה יעזור לנו להבין

משה גפני: לא, אני אתן לך

משה גפני:  דקה, רק תגיד לי

שלומי עם שלם: שמי שלומי עם שלום, אני ראש מערך התקשורת וקשרי הממשל של אל-על

שלומי עם שלם:  השבוע הייתה טיסה שיצאה, אנחנו חוכרים לפעמים מטוסים, ארבעה מטוסים, כי אין לנו מספיק מטוסים להביא את כולם

שלומי עם שלם:  כי אנחנו לא חזרנו עוד מהקורונה לכל המטוסים

שלומי עם שלם:  מטוס שהיה בדרכו מאירופה לתל אביב נפל, נפלה רקטה

שלומי עם שלם:  אמרו בהתחלה שזה בנתב"ג, זה לא היה, זה היה רחוק מנתב"ג

שלומי עם שלם:  הוא פשוט עצר, נחת בלרנקה

שלומי עם שלם:  הוא לא המשיך לישראל

שלומי עם שלם:  לא קשור לביטוח

שלומי עם שלם:  הטיס על דעת עצמו החליט לנחות שם

שלומי עם שלם:  ואני נאלצתי לשלוח מטוס ללרנקה להביא את הנוסעים שלי והם הפסיקו לטוס

שלומי עם שלם:  לא בגלל ביטוח

שלומי עם שלם:  בגלל שהם חושבים שמסוכן

משה גפני: טוב

שלומי עם שלם: זה הכול

עודד פורר: סליחה, אני אחדד אבל את מה שאולי יושב הראש לא הצליח להסביר לכם

עודד פורר:  יש שני חסמים: אחד זה החלטה של הטייס, השני ביטוח

עודד פורר:  השאלה אם את חסם הביטוח אנחנו יכולים להסיר

עודד פורר:  להגיד להם חבר'ה, זה לא החסם

עודד פורר:  אך הטייס לא רוצה? זה כבר לא בשליטה שלנו כמדינה

משה גפני: מה הייתי עושה בלי שתסביר את מה שאמרתי?     

עודד פורר: אני בשביל זה באתי היום, במיוחד

משה גפני: זה שיש שני חסמים, אמר חה"כ פורר, הבנו

משה גפני:  זה הבנו מההתחלה

משה גפני:  אנחנו מדברים על החסם שהוא בידינו

משה גפני:  החסם שבידינו זה הביטוח

משה גפני:  לכן אנחנו התכנסנו

משה גפני:  כדי לפתור את הבעיה של - - -     

עודד פורר: יכול להיות שיגיד החשב הכללי אני לא רוצה לרתק סכום כסף כל כך גדול על חברות שלא רוצות בכלל לטוס לכאן

אליהו דלל: נכון, אז בואו נשמע מה ההיקף

אליהו דלל:  אדוני היו"ר, אפשר לדעת מה ההיקף של אותו ביטוח של החברות הזרות אם אנחנו רוצים לבטח?     

משה גפני: יפה, שאלה נכונה

שחר בן צבי: בואו נשיב על החברות הישראליות, ארבע חברות שאנחנו עכשיו רוצים, 6 מיליארד דולר

שחר בן צבי:  אוקיי? וזה רק ארבע חברות

אליהו דלל: איך הוא נקבע?     

שחר בן צבי: לפי שווי, לפי חברות הביטוח

אליהו דלל: לא, אני רוצה, ברור שזה חברות הביטוח

אליהו דלל:  אבל לפי מה נקבע? לפי עלות המטוסים, מה? לפי מה?     

יורם חטב: אנחנו, זה קצת אכזרי, ולא בטוח שבשידור

יורם חטב:  אבל יש ערך לחיי אדם

יורם חטב:  תכפיל את זה במספר המושבים

יורם חטב:  ותחשב חלילה אירוע של מטוס - - -     

משה גפני: טוב

עודד פורר: הפוליסה היא 6 מיליארד דולר, זה לא העלות

שחר בן צבי: לא, לא, לא, רגע, שנייה

משה גפני: עודד, הם ביקשו גם שהישיבה תהיה חסויה

משה גפני:  אני לא רציתי לעשות ישיבה חסויה מזה כמו בפעם הקודמת

משה גפני:  בפעם הקודמת גם לא עשינו חסויה

משה גפני:  אני מציע לא להיכנס לכל הפרטים

משה גפני:  אנחנו מבקשים שהחברות שאינן ישראליות, חברות זרות, שרוצות לטוס והטייס לא נוחת בלרנקה אלא אומר אני רוצה להגיע לנתב"ג, להסדיר לו את העניין של הביטוח

שחר בן צבי: אנחנו כרגע, אוקיי? אין שום פנייה מאף חברת ביטוח בעולם שמעוניינת בדבר הזה

שחר בן צבי:  לא קיים

אליהו דלל: נראה לי שיותר זול, יותר זול לשלוח מטוס להביא את אותם נוסעים שנמצאים בלרנקה או ביוון או לא יודע איפה, מאשר לעשות ביטוח לחברות זרות

משה גפני: רבותיי

קריאה: לא, אבל זה לא עולה 6 מיליארד דולר, חשוב להבין

משה גפני: בסדר

עודד פורר: רגע, ברור

עודד פורר:  אבל הערבות עדיין משתקת את המשק

משה גפני: מה אתם מבקשים מאתנו?     

קריאה: מה שאנחנו מבקשים זה דבר פשוט

משה גפני: שם ותפקיד

שחר בן צבי: לא, לא, רגע, שנייה

שחר בן צבי:  הוא לא מבקש כלום

שחר בן צבי:  הפנייה פה זה שלנו כאגף חשב כללי

שחר בן צבי:  אני אסביר שנייה

שחר בן צבי:  אפשר להסביר רק את המנגנון?     

משה גפני: כן

שחר בן צבי: אוקיי

שחר בן צבי:  אז הפנייה שלנו היא בבקשה מוועדת הכספים לקבל ערבות בהיקף של 6 מיליארד דולר

שחר בן צבי:  כתב הערבות הזה יופנה לחברת ענבל

שחר בן צבי:  חברת ענבל, חברת ביטוח ממשלתית

שחר בן צבי:  היא בעצם יש לה רישיון והיא היחידה שיש לה רישיון להנפיק פוליסה של ביטוחי מלחמה

שחר בן צבי:  היא תנפיק ארבע פוליסות ביטוח, ככל שפוליסות הביטוח האלו יתבטלו לכל שלוש חברות התעופה ולחברת קל

שחר בן צבי:  זה הטכניקה

משה גפני: לכמה זמן אתם מבקשים את הערבות?     

שחר בן צבי: אנחנו מבקשים, בפנייה פה ביקשנו לשלושה חודשים

שחר בן צבי:  אוקיי? אף אחד לא יודע מה יהיה עם המלחמה

משה גפני: למה אמרו לי שנתיים? לא שנתיים     

עודד פורר: עכשיו, מה המשמעות הכספית?      

משה גפני: דקה

עודד פורר: לא, מה המשמעות, יש לזה, על תקציב המדינה

עודד פורר:  בוודאי שיש

יצחק פינדרוס: אין

עודד פורר: אין דבר כזה

יצחק פינדרוס: זה ערבות, זה לא כסף

חמד עמאר: זה ערבות, לא כסף

חמד עמאר:  זה לא משפיע על תקציב המדינה

עודד פורר: זה שזה ערבות

חמד עמאר: אין לו השפעה על תקציב המדינה

עודד פורר: כשאומרים ערבות, חברים, דקה אחת

עודד פורר:  אתה לא לוקח תזרים, זה ברור לי

עודד פורר:  אתה לא לוקח תזרים

עודד פורר:  אני שואל שאלה, גם כשאתה נותן ערבות בבנק או שאתה לוקח ערבות, יש לזה משמעות מסוימת

עודד פורר:  אני שואל

עודד פורר:  אם אין, עוד יותר טוב

עודד פורר:  מה המשמעות על תקציב המדינה? המדינה צריכה לשים כסף בצד?     

משה גפני: תשובה, תשובה

שחר בן צבי: בסדר גמור

שחר בן צבי:  הערבות שאתה מכיר היא לא ערבות מטעם המדינה

שחר בן צבי:  ערבויות מדינה ניתנות מכוח חוק ערבויות מטעם המדינה

שחר בן צבי:  ובעצם תמחור הסיכון שלה נעשה - - -      

משה גפני: ואין לזה השפעה על תקציב המדינה

שחר בן צבי: אין לזה השפעה על תקציב המדינה

משה גפני: יפה

משה גפני:  אני הולך לעבוד בחשב הכללי

משה גפני:  את רצית להגיד משהו

שולמית אלוני: רק רציתי להתייחס להוראת החוק בעצם העניין של השנתיים

שולמית אלוני:  אז באמת, כמו שנאמר פה, חוק ערבויות מטעם המדינה קובע שערבות טעונה אישור ועדת כספים

שולמית אלוני:  ותוקף של אישור שנתנה הוועדה יהיה לשנתיים, אלא אם כן קובעת הוועדה כי תוקפו יהיה לתקופה קצרה יותר

שולמית אלוני:  בעצם אתה מבקש לקבוע את התוקף לשלושה חודשים

משה גפני: נכון

ולדימיר בליאק: גם הם ביקשו שלושה חודשים

משה גפני: בסדר, היה מדובר באוויר ככה

משה גפני:  לא הבנתי למה זה

משה גפני:  אנחנו הרי רוצים שהמלחמה תסתיים מהר

שולמית אלוני: הפוליסה ניתנת לשלושה חודשים

שולמית אלוני:  אפשר לקצר או להאריך אותה, אבל אנחנו נקבע שבעצם זה יינתן לשלושה חודשים

משה גפני: יצטרכו לבוא לכאן אם רוצים להאריך

ולדימיר בליאק: אני מקווה שלא נגיע לזה

משה גפני: בסדר

משה גפני:  אל-על, בבקשה

ולדימיר בליאק: זה מה שגם הארכנו בפעם הקודמת

משה גפני: כן, הארכנו

יורם חטב: מה השאלה?     

משה גפני: לא, אתם רציתם להתייחס

שלומי עם שלם: מבחינתנו אני חושב שהעניין מובן

שלומי עם שלם:  אנחנו לא פעם ראשונה כאן ואנחנו נודה שתאשרו את זה

שלומי עם שלם:  זה הכול

משה גפני: אנחנו מתפללים לקדוש ברוך הוא שבפעם הבאה שתבואו לכאן יהיו כבר בנסיבות משמחות ולא בנסיבות כאלה

שלומי עם שלם: אמן

שחר בן צבי: יו"ר, אפשר להוסיף משהו לפרוטוקול?     

משה גפני: בבקשה

שחר בן צבי: קודם כל, יש לנו בהתאם לחוק אנחנו יכולים ואנחנו נעשה, אנחנו נגבה פרמיה ככל שנדרש להנפקת הפוליסה הזו

שחר בן צבי:  זה גם במתודולוגיה של בעצם מתן ערבות שר האוצר יכול לקבוע את הדבר הזה

שחר בן צבי:  אנחנו נעשה זאת, זה פעם אחת

שחר בן צבי:  ופעם שנייה, כמו כל הערבויות, אנחנו בעצם מתמחרים את תוחלת הסיכון של הערבות הזאת

שחר בן צבי:  זה לא משפיע, אבל כן רציתי להגיד את זה לפרוטוקול שזה יהיה ברור

יורם חטב: רגע, אולי להוסיף לעניין הזה של הפרמיה אם אפשר

יורם חטב:  אנחנו מסכימים והתחייבנו להחזיר כל דולר שמתקבל מחברות הביטוח בגין הביטול למדינת ישראל

שחר בן צבי: בסדר

שחר בן צבי:  יורם, עזוב, זה לא

יורם חטב: לא, זה שיירשם בפרוטוקול גם כן

שחר בן צבי: אנחנו לא נגבה מכם

שלומי עם שלם: בכל מקרה, רצינו באמת להודות לך אדוני יושב הראש הוועדה, שכינסתם את זה בלו"ז קצר

שלומי עם שלם:  כי באמת, כמו שציינת, אם ביום שישי לא היינו עושים את זה כבר לא יכולנו לטוס

משה גפני: כן, בסדר

משה גפני:  אני רק מבקש לדעת

משה גפני:  דיבר איתי המנכ"ל של דור אלון

משה גפני:  העלתה את זה

שחר בן צבי: דיברנו איתו

משה גפני: חה"כ עטיה, אבל העלו את זה גם כמה שדיברו איתי קודם

משה גפני:  אני לא כל כך הבנתי למה אנחנו צריכים להיות בכלל קשורים לעניין

שחר בן צבי: זה לא קשור

משה גפני: אבל בכל רגע

משה גפני:  הם דיברו איתי, גם המנכ"ל והסמנכ"ל

שחר בן צבי: אז, כן, סליחה

משה גפני: רק תקשיבי

שחר בן צבי: לא, לא, סליחה, חשבתי שסיימת

משה גפני: אני כולה חבר כנסת, אבל תקשיבי

שחר בן צבי: לא, לא, אתה יו"ר הוועדה

משה גפני: עוד יותר פחות

משה גפני:  אני, אני מבקש הסבר שלך

משה גפני:  הם טוענים שהיות והם מוכרים דלקים לטיסות, בלי שהם יהיו מכוסים גם, הם יפסיקו ואז ייפסקו הטיסות

משה גפני:  אני, לומר את האמת, לא כל כך קיבלתי את הדברים האלה

משה גפני:  מדובר על חברה מסחרית שמוכרת דלקים

משה גפני:  ואנחנו לא מדברים פה על טיסות

משה גפני:  זה כתוב שחור על גבי לבן

יצחק פינדרוס: וחברת המזון סנדביצ'ים לא רוצה ביטוח?      

משה גפני: רבותיי חברי הכנסת, אני מתייחס בכבוד לכל אחד

יצחק פינדרוס: אני גם, שאלתי

חמד עמאר: הייתה פנייה ליושב הראש והוא חייב להתייחס אליה

יצחק פינדרוס: אני רוצה להתייחס משהו, במשפט אחד

משה גפני: רק שנייה

משה גפני:  רק שהיא תענה על זה ואני אאפשר לך

משה גפני:  מה את עונה לדור אלון?     

שחר בן צבי: אין קשר בין הפוליסה שלהם לבין סיכוני מלחמה

משה גפני: כלומר?     

שחר בן צבי: אין קשר

שחר בן צבי:  בין חברות הדלקים, חברות הדלקים יש להם גם פוליסות, כל מיני סוגים

שחר בן צבי:  יש להם מרכיב של פוליסת מלחמה שהוא בעצם נדרש כחלק מהסכם של חברות הדלקים עם חברות התעופה הישראליות

שחר בן צבי:  אין קשר בין הדיון עכשיו של ועדת הכספים לבין מה שפונה חברת דור אלון ומבקשת

שחר בן צבי:  הם, זה לא קשור

שחר בן צבי:  יש להם מרכיב בפוליסה, זה הם צריכים להסדיר את זה עם חברות התעופה הישראליות ביניהם מה הם עושים עכשיו כשאין להם את הפוליסה הזו

שחר בן צבי:  זה הכול

משה גפני: אני חוזר על בקשתנו

משה גפני:  אם תבוא חברה זרה והיא תאמר אני לא מתחשבת בעניין של המלחמה, אני רוצה להמשיך לטוס

משה גפני:  אבל יש לי בעיה עם הביטוח

שחר בן צבי: אז אנחנו צריכים לבדוק פה שני דברים: אחד, חברה ישראלית, חברה זרה צריך לבדוק מה הרישיון שלה

שחר בן צבי:  האם תקף עליה הרישיון הישראלי

שחר בן צבי:  אנחנו נצטרך לבדוק מה היקף הפוליסות שלה

שחר בן צבי:  וככל שנדרש ותהיה חברה כזאת אנחנו נגיע ונבקש את אישור ועדת הכספים

קריאה: אם המטוס רשום בחו"ל?     

שחר בן צבי: אני לא יודעת אפילו

קריאה: אם המטוס רשום בחו"ל אבל החברה היא חברה ישראלית? יכול להיות דבר כזה?     

שבתאי דון-יחיא: אין, אין

שבתאי דון-יחיא:  כל החברות הישראליות המטוסים שלהם רשומים בארץ

משה גפני: הם פה

משה גפני:  זה ארבע חברות

שרן השכל: יש גם חכירה של מטוסים הרי

שבתאי דון-יחיא: הביטוח הזה לא רלוונטי, הביטוח לא רלוונטי למה שקוראים חכירה

שרן השכל: לא? אז הם לא מכוסים?     

שבתאי דון-יחיא: לא, אבל שוב פעם, החברות פועלות עם הצי שלהן, עם מטוסים ברישום ישראלי שתחת רישיון ההפעלה שלהם

שבתאי דון-יחיא:  הכוונה היא שהמפעיל הוא טייס - - -     

עודד פורר: למשל חברת המטענים המטוסים שלה רשומים בחו"ל

שבתאי דון-יחיא: לא, המטוס לא רשום בארץ

שחר בן צבי: יש לה שני מטוסים, רשומים במדינת ישראל

שחר בן צבי:  זה לא נכון

שחר בן צבי:  יש לה, היא חלק מקבוצה בין לאומית

עודד פורר: בסדר, האם זה כולל גם אותם כשהם יטוסו לישראל?     

שחר בן צבי: המטוסים הישראלים בוודאי שזה כולל

עודד פורר: לא, האם זה כולל?     

שבתאי דון-יחיא: לא, זה לא כולל את המטוסים

עודד פורר: זה, אגב, נוגע בשאלה שגם שאלנו קודם

שבתאי דון-יחיא: יש צ'אלנג' ישראל ויש בלגיה

משה גפני: חה"כ פינדרוס, אם היה נראה ממני קודם שאני מגלה אי שביעות רצון מזה שרצת, אז אני חוזר בי

משה גפני:  זה לא נכון

משה גפני:  אתה עושה עבודה ומלאכת קודש

משה גפני:  זאת האמת

יצחק פינדרוס: אני חייב לומר, אה, בסדר

משה גפני: שנייה

משה גפני:  רשות שדות התעופה

שבתאי דון-יחיא: רשות תעופה אזרחית

משה גפני: רשות התעופה הישראלית

משה גפני:  יש ישראלים קרבים שנמצאים בחו"ל

משה גפני:  כל אחד המלחמה קיבלה אותנו לצערי הרב בהפתעה

משה גפני:  המציאות, כן, היא מציאות כזאת

משה גפני:  למה מדינת ישראל לא חוכרת מטוסים כדי להביא אותם חזרה? הם מבקשים

משה גפני:  כל הזמן אנחנו מקבלים טלפונים, אנחנו מקבלים פניות

משה גפני:  למה אין יוזמה של הממשלה? או של רשות התעופה האזרחית

משה גפני:  אני מחפש כתובת

שבתאי דון-יחיא: כל מי שיכול לטוס לפה ומעונין לטוס לפה, טס לפה

משה גפני: אנחנו, אני לא מדבר על מי שמעונין

משה גפני:  אנחנו מעוניינים להחזיר את הישראלים לארץ

חמד עמאר: המון ישראלים נמצאים בחו"ל עכשיו

משה גפני: למה לא יוזמים את זה?     

שבתאי דון-יחיא: שוב פעם, מי שיכול להטיס אנשים, חברות שיכולות, זאת אומרת, הממשלה לא יודעת להפעיל מטוסים

שבתאי דון-יחיא:  מי שיודע להפעיל מטוסים זה חברות התעופה

שבתאי דון-יחיא:  כל מי שמסוגל - - -     

משה גפני: הממשלה עומדת מול חברות התעופה

משה גפני:  מה הראיה? הדיון עכשיו שמתקיים כאן

משה גפני:  הממשלה מבקשת מאתנו כדי לאפשר לחברות התעופה להמשיך לטוס

משה גפני:  למה הממשלה לא יכולה להגיד לאותן חברות שיכולים לחכור מטוסים ושיחזירו את הישראלים לארץ

שבתאי דון-יחיא: הממשלה עושה כל שביכולתה, כולל שיחות, הסברים, הרגעות, בקשות, שכל חברות התעופה יטוסו

שבתאי דון-יחיא:  אנחנו לא יכולים להכריח חברות

משה גפני: לחכור, לחכור מטוסים

שבתאי דון-יחיא: לא, מה זה לחכור? אתה עדיין צריך שהחברה שאותה אתה חוכר תסכים לטוס

ולדימיר בליאק: שרוצה להגיע לכאן

משה גפני: בסדר, אז אי אפשר?     

שבתאי דון-יחיא: אז כמו שנאמר פה, רוב החברות, לצערנו, בגלל האזור, אנחנו נמצאים, כולם יודעים את המצב שאנחנו נמצאים בו היום

שבתאי דון-יחיא:  אז יש לא מעט חברות שיפסיקו לטוס

שבתאי דון-יחיא:  יש, אגב, חברות שהפסיקו והחזירו את הטיסות שלהם בגלל מאמץ שנעשה

משה גפני: אני מציע שבכל אופן לעשות חשיבה מחוץ לקופסה

משה גפני:  אנשים מבקשים לחזור לארץ

משה גפני:  והמדינה צריכה לעשות כל מאמץ להעמיד לרשותם את כלי התעופה

משה גפני:  שיוכלו לחזור

משה גפני:  חה"כ פינדרוס

יצחק פינדרוס: ביקשתי את רשות הדיבור בגלל הדיון שהיה מקודם, הרגשתי קצת זה, הרב גפני

יצחק פינדרוס:  אני לא דיברתי בדיון הקודם כשחברי הכנסת דיברו

יצחק פינדרוס:  אבל אני חייב לומר לך, אמרה את זה קטי

יצחק פינדרוס:  מתנהלת עבודה של חברי הכנסת, נמצאים גם שני חברי הכנסת שנמצאים איתי הם גם כן בקבוצה ומיכל שיר

ולדימיר בליאק: אני גם בקבוצה

יצחק פינדרוס: מתנהלת עבודה מדהימה מאז יום ראשון בבוקר

יצחק פינדרוס:  107 חברי כנסת, אז אני לא יכול לזכור את כל ה-107

יצחק פינדרוס:  אני רוצה לומר לך אבל הרב גפני, ובגלל, לא דיברתי מקודם, אבל בגלל שזה קשור לדיון וגם שאלתי על חברות זרות, אני רוצה להגיד משפט אחד

יצחק פינדרוס:  חברת אל-על כמי שקצת קשור לנושא של ייבוא, עומדת לרשותנו 24 שעות בכל דבר שצריך

יצחק פינדרוס:  אם דיברו על בירוקרטיה מקודם של משרד הביטחון להביא דברים שלא נותן לנו להביא דברים, אפשר לומר שני משרדים שנרתמו מיד: זה משרד האוצר וחברת אל-על

יצחק פינדרוס:  זאת האמת

יצחק פינדרוס:  לכל דבר, מכל העולם

יצחק פינדרוס:  כל מה שצריך

יצחק פינדרוס:  יצאתי עכשיו עם מיכל שיר, יכולתי להגיד בביטחון למיכל, עם תורמת שהייתה איתה בקו, בזכות ההתחייבות של חברת אל-על שמה שצריך ומאיפה שצריך היא עומדת לרשותנו

יצחק פינדרוס:  ועל כך שהם נמצאים פה זה הזדמנות בשביל להגיד להם תודה

משה גפני: כן, עודד?     

עודד פורר: אני בהקשר הזה רק רוצה להגיד לא רק לחברת אל-על, באופן כללי אני רוצה לדבר על הנושא הזה של חברות תעופה ישראליות

עודד פורר:  אנחנו נלחמנו כאן בקורונה כדי שיישארו חברות תעופה ישראליות

עודד פורר:  כמעט ולא היו כאלה

עודד פורר:  נלחמנו מול משרד האוצר כדי שיינתן סיוע לחברות התעופה מתוך הבנה שזה אינטרס לאומי

חמד עמאר: נתנו להם סיוע בקורונה, אני חתמתי בעצמי על המכתבים

עודד פורר: אני חושב שבזמנים האלה - - -     

משה גפני: בקורונה אתה היית סגן שר האוצר?     

חמד עמאר: הייתי שר במשרד האוצר ואני הייתי אחראי על כל מה שקורה באל-על

משה גפני: כן, כן, נכון

עודד פורר: הייתי גם יושב ראש ועדת כספים זמנית

עודד פורר:  אבל אני חייב לומר שאלה השעות שבהן מבינים מה החשיבות של חברות תעופה ישראליות

משה גפני: טוב

משה גפני:  יש עוד? בבקשה

שלומי עם שלום: אולי רק להגיד שאנחנו נגיע גם לאירוע הזה, מעבר למה שאנחנו עושים עכשיו יהיו גם נזקים כלכליים מאוד גדולים

שלומי עם שלום:  כי בסופו של דבר 40% מהתנועה שלנו זה תיירים שהם כבר לא יגיעו

שלומי עם שלום:  אבל תגיע גם, עת לכל דבר אמר שלמה המלך

משה גפני: נזקים שיהיה לכם? למה?     

שלומי עם שלום: כי תיירים, 40% מהתנועה שלנו זה תיירים

שלומי עם שלום:  והם לא יגיעו לפחות בשלושה חודשים

משה גפני: תגיד לי, זה נכון מה שהתפרסם שעמד יהודי חרדי בשדה התעופה בניו יורק ונתן?     

שרן השכל: כן, זה אמיתי

שרן השכל:  חצי מיליון שקלים והעלה למטוס כל מי שיש לו צו 8

חמד עמאר: קנה 250 כרטיסים

חמד עמאר:  זה מה שקראתי

חמד עמאר:  אני לא יודע אם זה נכון

שרן השכל: כן

שרן השכל:  לא, אמרו, זה מאומת

שרן השכל:  חבר'ה שחזרו אמרו שהוא שילם לו על הכרטיסים

שלומי עם שלום: אני יכול להגיד פה ליושב ראש, שיש הרבה מאוד יוזמות יפות

שלומי עם שלום:  לא רק של חברת אל-על, של הישראלים

שלומי עם שלום:  יש שם איחוד הצלה תרם את כל התיקים ומישהו שילם על, על הכבודה

משה גפני: תודה רבה

שלומי עם שלום: ומישהו שעומד עם כרטיסי אשראי וקונה כרטיסים

שלומי עם שלום:  ברוך השם

משה גפני: רצית להגיד משהו?     

ספיר איפרגן: שלום

ספיר איפרגן:  ספיר מהאוצר

ספיר איפרגן:  מאגף תקציבים

משה גפני: את מתביישת להגיד שאת באגף התקציבים?     

ספיר איפרגן: חס וחלילה

ספיר איפרגן:  ימים קשים מאוד, מעט שינה וסיפורים טראגיים

משה גפני: כן?     

שלומי עם שלום: אגב, גם רבים מאגף תקצבים מגויסים וגם מהחשב הכללי

משה גפני: מה את מבקשת לומר?     

ספיר איפרגן: אני רכזת תחבורה וגם תעופה

ספיר איפרגן:  לחדד שאלות שעלו פה ורציתי רק לדייק

ספיר איפרגן:  שלעניין הביטוי התקציבי, כמו שאמרה חברתי מהאוצר, חשוב תוחלת הסיכון, שכמובן הפוליסה מאוד גבוהה

ספיר איפרגן:  אבל הסיכוי הוא בסוף נמוך ואנחנו כולנו מקווים שכמובן הוא לא יתממש

ספיר איפרגן:  אם חלילה אירוע כזה יתממש, אז העלויות הן אדירות

ספיר איפרגן:  ובכל זאת, כדי שיהיה איזה שהוא ביטוי, מקצים סכום של תוחלת הסיכון

משה גפני: את רכזת תחבורה באגף תקציבים

ספיר איפרגן: נכון

משה גפני: אני סיפרתי מקודם, את לא היית פה כנראה

משה גפני:  אני עברתי בבני ברק

משה גפני:  היה שם יהודי שהוא אומר אני מביא משפחות מהדרום

משה גפני:  הוא הראה לי את הזה, הוא ביקש שאני אבוא לבקר שם

משה גפני:  הוא אומר למה משרד התחבורה לא מעמיד תחבורה ציבורית שיהיה אפשר לבוא מהדרום, מאופקים, מנתיבות, אפילו מאשקלון

משה גפני:  שיוכל לבוא למרכז הארץ

משה גפני:  למה משרד התחבורה לא יוזם מעבר כזה של אוטובוסים?     

ספיר איפרגן: אז אני אתייחס, קודם כל לשאלתך, כבוד יושב הראש

ספיר איפרגן:  אני לא אדבר בשם משרד התחבורה, אבל למיטב, לפי מה שאני יודעת יש התייצבות חסרה מאוד של נהגים

ספיר איפרגן:  יש מחסור משמעותי מאוד של נהגים

ספיר איפרגן:  אני לא רוצה לומר פה את האחוזים

משה גפני: טוב, לא צריך

משה גפני:  לא צריך, הלאה

ספיר איפרגן: זאת הסיבה

משה גפני: בסדר, אבל בכל אופן, ליזום

משה גפני:  לראות בכוח האדם הקיים שיוכלו להסיע משפחות שנמצאות בדרום הארץ

ספיר איפרגן: אז עושים את זה

ספיר איפרגן:  ומעבר לזה יש כלים שהועברו לשימוש משרד הביטחון

ספיר איפרגן:  יש מגבלות

משה גפני: תודה רבה

משה גפני:  נתנאל היימן, התאחדות התעשיינים, בזום

משה גפני:  ובזה אנחנו נסיים, נעבור להצבעה

משה גפני:  בבקשה

נתנאל היימן: כן, תודה אדוני יושב הראש

נתנאל היימן:  תראה, התעשייה היום ממשיכה לספק את הסחורות למשק

נתנאל היימן:  גם ציוד רפואי, מזון

נתנאל היימן:       התעשייה ממשיכה לעבוד ברצף, לספק מזון, ציוד ביטחוני, ציוד רפואי

נתנאל היימן:  אחד מקווי החמצן שלנו זה באמת טיסות המטענים

נתנאל היימן:  עכשיו, לפני שהיינו במשבר 50% מהטיסות הם במטוסי נוסעים

נתנאל היימן:  סליחה, 50% מהמטען הוא במטוסי נוסעים ויש לנו צמצום של מטוסי הנוסעים

נתנאל היימן:  לכן הנקודה שחברי הכנסת העלו לגבי חברת קל הבנתי שזה רק המטוסים הישראלים שלה

נתנאל היימן:  אני חושב שחשוב לחברה שמוכנה לבוא לישראל ולהטיס מטענים, רובם חיוניים, להעביר את זה גם למטוסים הזרים שלה ולא רק למטוסים הישראלים

נתנאל היימן:  על מנת שיהיה לנו כמה שיותר קיבולת שתוכל להגיע לפה לישראל

משה גפני: מה את אומרת?     

שחר בן צבי: אנחנו התייחסנו ב-6 מיליארד האלה גם לאפשרות שנצטרך לגייס את המטוסים הללו

שחר בן צבי:  ואנחנו נפתור את הבעיה ככל שיידרש

שחר בן צבי:  בסדר? אנחנו עוד לא שם

שחר בן צבי:  אני מקווה שלא נגיע לזה שיש מטוס שזה

נתנאל היימן: לא, אבל מה זה אומר שתוכלו להפעיל? אני לא הבנתי את התשובה, שחר

משה גפני: התשובה חיובית

שחר בן צבי: כאילו, ברור

משה גפני: התשובה חיובית

משה גפני:  בתוך ה-6 מיליארד שקלים שמבקשים את האישור לערבות כלול גם מה שאתה אמרת

משה גפני:  חברת קל שנוסעת עם מטוס שהוא איננו ישראלי

משה גפני:       אנחנו עוברים להצבעה: בקשה לאישור מסגרת ערבות מדינה לענבל חברה לביטוח בע"מ עבור מתן ביטוי סיכוני מלחמה, 6 מיליארד דולר לפרק זמן של שלושה חודשים

משה גפני:       אם תרצו להאריך, אתם תצטרכו לבוא לפה

שחר בן צבי: אנחנו נגיע

משה גפני: בסדר

משה גפני:  אני מקווה שלא

משה גפני:  שלושה חודשים

שחר בן צבי: יש לנו גם אפשרות, זאת אומרת, אנחנו גם כתבנו את זה בפנייה לוועדה

שחר בן צבי:  אם המלחמה תיפסק שוק הביטוח יתאושש, חברות הביטוח האלו יצליחו לחזור לרכוש את הביטוח, אז אנחנו נפסיק את זה כמובן לפני

שחר בן צבי:  בסדר?     

משה גפני: כן

משה גפני:  מי בעד אישור הבקשה, ירים את ידו

משה גפני:  מי נגד? מי נמנע?         

משה גפני: הבקשה אושרה פה אחד

משה גפני:           אני מודה לכם

משה גפני:  חברת אל-על, שיהיה לכם בהצלחה

משה גפני:  תודה רבה, הישיבה נעולה